Tanĝero

Tanĝero, arabe طنچة (Tanĝa), estas havenurbo en Maroko, iom okcidente de la Ĝibraltara Markolo. En 2004 ĝi havis 620.400 loĝantojn. La urbo de 1991 ĝis 2015 estis la ĉefurbo de la maroka regiono Tanĝero-Tetuano kaj ekde tiam estas ĉefurbo de al plivastigita regiono Tanĝero-Tetuano-Al Hoceima - en ambaŭ regionoj ĝis estis resp. estas la plej grava urbo kaj koresponde konsistigas parton de la regiona nomo. Historio Tanĝero estis fondita de kartaganoj en la 5-a jarcento antaŭ nia epoko, sub la nomo Tingis. Ĝi estis konkerita de Romio kaj poste estis regata de Bizanco. En 702 ĝin konkeris araboj, en 1471 portugaloj, en 1661 britoj. En 1684 ili transdonis la urbon al Maroko. En 1912 Maroko estis dividita inter Francio kaj Hispanio; poste Tanĝero iĝis okupita de Hispanio. Ek de 1923 ĝi ricevis ekster-regnan, internacian statuson nome Internacia Zono de Tanĝero, sub komuna administrado de Francio, Hispanio, Britio, de 1928 ankaŭ Italio. Dum la Dua Mondmilito inter 1940 kaj 1945 Hispanio sola administris la urbon. Je la 29-a de oktobro 1956 la "protokolo de Tanĝero" decidis reunuigon de Tanĝero al Maroko. Famuloj En Tanĝero naskiĝis Ibn Batuta. En la 1950-aj kaj 1960-aj jaroj pluraj alilandaj verkistoj vivis en Tanĝero, ekz. Paul Bowles, Tennessee Williams kaj Truman Capote. En Tanĝero mortis hungara-usona Pál Lukács (aktoro). Ĝemelurboj Faro en Portugalio Cádiz en Hispanio Liège en Belgio Moulins (Allier) en Francio Metz en Francio Setif en Alĝerio Saint-Denis (Reunio) en Francio Bizerte, 1976 en Tunizio Casablanca, 2004 en Maroko Malaga, 2010 en Hispanio Referencoj Eksteraj ligiloj Oficiala retejo (arabe kaj france)